cyanic-selkie/wikianc huggingface dataset:
Macabebe-speiderne
Macabebene og den filippinske revolusjon
Som represalie mot disse styrkene brente revolusjonsgeneralen Antonio Lunas styrker byen Macabebe ned til grunnen og massakrerte befolkningen. Det er på den bakgrunn man må forstå at macabebene straks allierte seg med amerikanerne da de gjenopptok kampen mot de filippinske frihetskjempere i 1899.
De pampangeñoer som sluttet seg til revolusjonen var i flertall, og de var også effektive soldater. Opprøret mot Spania begynte ikke for alvor i Pampanga før den 3. juni 1898, og da skulle det ta under én måned før spanjolene var drevet ut. Mange av pampangeñoene hadde tidligere vært i spansk tjeneste og fått militær opplæring og erfaring i Ternate, Zamboanga, Jolo, Caraga og andre steder.
Macabebespeiderne hjelper amerikanerne
Hundrevis av macabeber lot seg organisere som «Macabebe Scouts» i 1899, og med sin lokalkunnskap var de meget nyttige for amerikanerne, hvis egne tropper dessuten slet i tropeklimaet.
Initiativet til å rekruttere dem kom ikke fra dem selv eller fra andre pampangeños, men fra tidligere revolusjonsoffiserer av ikke-pampangeño-bakgrunn som hadde brutt med Aguinaldo, Tal Placido, Segismundo og Segovia. Det var dem som gav amerikanerne ideen. Det ble etterhvert omkring 5 000 «Macabebe Scouts».
Macabebenes innsats på amerikansk side har forsterket den gamle motvilje blant tagalogene mot folk fra Pampanga. Det var macabebene som fant general Emilio Aguinaldos skjulested i Palanan nordøst på Luzon, og det var ved deres krigslist at han ble fanget i 1901. De utgav seg som tagaloger på Aguinaldos side og ankom Palanan med en stor gruppe amerikanske tropper som likesom skulle være deres fanger.
Macabebene blir «Philippine Scouts»
USAs president og kongress var begeistret over at Aguinaldo ble tatt, og autoriserte at macabebespeiderne kunne innrulleres som styrker i selve den amerikanske hær. De ble kalt «Philippine Scouts», og fikk en høy stjerne i amerikansk opinion. Amerikanske offiserer så på det som særlig ærefullt å tjenestegjøre i denne avdelingen.
I 1908 ble de gitt adgang til offisersutdannelse på det amerikanske militærakademi i West Point i New York. Det førte til at det også kom filippinske offiserer i kommandoposisjoner. På 1920- og 1930-tallet ble de regnet blant den amerikanske hærs mest effektive enheter.
I 1919–20 ble «Philippine Scouts» omorganisert og gruppert som det 43., 45. og 57. infanteriregiment, det 24. og 25. artilleriregiment og det 26. kavaleriregiment og i egne kystartilleri-, sanitets- og kvartermesterenheter. De var fremdeles segregert fra amerikanerne, med unntak av det i det integrerte 808. militærpolitikompani. De viktigste forlegningene var i provinsen Pampanga.
På 1930-tallet var «Philippine Scouts» i kamp på øyene Jolo og Palawan.
Annen verdenskrig
Da annen verdenskrig brøt ut, meldte filippinere seg fra alle landsdeler for å tjenestegjøre i de amerikanske styrker. Allerede den 31. juli 1941, altså før japanerne angrep Filippinene i desember, var det ca. 22 500 filippinere i de amerikanske styrker i landet. Av dem var ca. 12 000 «Philippine Scouts». De ble nå rekruttert fra alle deler av Filippinene.
Ved krigsutbruddet var de dels i forlegninger i Pampanga (Fort Stotsenburg) og rett sør for Manila (Fort William McKinley), dels del av havneforsvaret ved Manila og ved marinebasen i Subic Bay i provinsen Zambales.
De kjempet tappert på Bataan-halvøya i 1942. Den 6. mai 1942 overgav de seg til japanerne, og var blant de mange amerikanske og filippinske fanger som måtte utstå den brutale «dødsmarsjen» fra Bataan nordover til fangeleirer på Luzons sentrale sletteland.
Breivannet
Breivannet (også skrevet Breidvatnet) er en innsjø i Ringerike kommune i Viken. Den ligger i Brekkebygda, vest for Langvannet, nordvest for Sokna i Soknedalen, bare skilt av den lille Breivasselva gjennom en kort elvestrekning.
Breivannet er et av de største vannene i Rudsvassdraget. Langs sørsiden av vannet går Bergensbanen. Et lite stykke nordvest for vannet går jernbanen gjennom Haverstingtunnelen (2 300 meter) og kommet ut ved Ørgenvika i Krødsherad, langs Krøderen.
Bundesligaen i fotball for menn
Bundesliga i fotball for menn er den øverste fotballdivisjonen i Tyskland og tidligere Vest-Tyskland. Bundesligaen ble opprettet i 1963, og har gjennomgått flere forandringer og endringer opp gjennom tidene, helt frem til i dag.
Før Bundesliga ble opprettet, spilte lagene i regionale serier. Vinnerne (og noen ganger laget på andre plass) møttes så i et sluttspill etter cup-system, med en seriefinale for å avgjøre seriemesterskapet.
UEFA-ranking (2022)
''UEFA-rangering foran 2022/23-sesongen. ''
Oversikt
Bundesligaen er delt opp i to divisjoner, Bundesliga og 2. Bundesliga. Bundesliga omtales av og til som første Bundesliga (erste Bundesliga) for tydeligere å skille den fra andre Bundesliga (zweite Bundesliga), men det offisielle navnet er bare Bundesliga. Det er disse to divisjonene som regnes som Tysklands profesjonelle fotballserier, mens de lavere divisjoner regnes som amatørligaer. Skillet mellom amatør- og profesjonelle ligaer er imidlertid i ferd med å viskes ut. Særlig etter innføringen av 3. Liga med strenge lisenskrav til klubbene, er det noe kunstig å bruke betegnelsene profesjonelle ligaer og amatørligaer for å fremheve forskjellen på de to øverste og de underliggende ligaene i systemet.
De to første årene hadde Bundesliga 16 klubber. Etter det har serien hatt 18 klubber, med unntak av sesongen 1991/92, da Bundesliga ble utvidet til 20 klubber fordi klubbene fra det tidligere DDR ble innført i det all-tyske seriesystemet.
Til og med sesongen 1973/74 besto nivå 2 av flere forskjellige Regionalligaer. I 1974 ble 2. Bundesliga opprettet, i to avdelinger (Nord og Süd). 2. Bundesliga ble samlet til en nasjonal divisjon i 1981. I 1991/92-sesongen ble 2. Bundesliga igjen utvidet til to avdelinger for en sesong, da de to beste klubbene fra Oberliga i DDR fikk plass i 1. Bundesliga, mens de seks nest beste klubbene i DDR kom inn i 2. Bundesliga.
Mange av lagene i Bundesliga bygget nye eller oppgraderte stadionene i forbindelse med VM i fotball 2006 og har hatt svært høye tilskuertall. I 2016-17 sesongen var Bundesligaen den mest besøkte fotballigaen i verden med 42,421 tilskuere i snitt på kampene.
Tidenes toppscorere i Bundesliga
Oppdatert etter sesongen 2018/19 (19. mai 2019). Spillere i kursiv er fortsatt aktive i 2019/20-sesongen.
Nordmenn med flest scoringer i Bundesliga
(Intill 27. januar 2021)
* Jørn Andersen ble tysk statsborger i 1993.
Vinnere av Bundesliga
Berliner FC Dynamo har gjort krav på å bli anerkjent som 10 ganger seriemester i Tyskland. Dette kravet er imidlertid ikke blitt godtatt, siden Dynamo Berlins seriemesterskap var i DDR, og mye også tyder på at mange av klubbens kamper på 1980-tallet var fikset. Se Oberliga DDR.
Noter
<references group=Note />
Konstantin I av Hellas
Konstantin I av Hellas (født i Athen, død 11. januar 1923 i Palermo i Italia) var konge av Hellas 1913–17 og 1920–22.
Bakgrunn
Konstantin var sønn av Georg I og Olga Konstantinova av Russland. Gift 27. oktober 1889 med Sofia av Preussen, (født 14. juni 1870, død 13. januar 1932).
Han anførte den thessaliske armé under krigen mot tyrkerne i 1897 og fikk bære skylden for motgangene, selv om han i en offentlig redegjørelse fremla et sterkt forsvar.
Konge
Han ble konge etter at hans far ble myrdet i 1913. Det var med store forhåpninger han i mars 1913 etterfulgte sin far som konge.
Hans sterke sympatier for Tyskland gjorde imidlertid hans stilling vanskelig, og han kom etter første verdenskrigs utbrudd til å bli mistenkt for tysk-aktivisme, selv om han etterstrebet ærlig nøytralitetspolitikk. Statsminister Eleutherios Venizelos krevde landets tilslutning til Ententemaktene, hvorfor Konstantin lot hans regjering falle i mars 1915, og tilsatte en regjering med Dimitrios Gounaris som leder. Ved valgene i juni samme år vant Venizelos parti atter makten, og dannet i august en regjering som tillot landsetting av franske og britiske styrker i Saloniki. Landets inntreden i ententen ble ansett som avgjort. I oktober stanset imidlertid Konstantin disse planene med å avskjedige Venizelos som ble etterfulgt av Alexandros Zaimis og Stephanos Skouloudis regjeringer.
Abdikasjon
Ententemaktene tvang ham til å abdisere i 1917, ettersom han førte en tyskvennlig nøytralitetspolitikk. Hans nest eldste sønn, Alexander, ble ny konge.
Atter konge
Etter sin sønn Alexanders plutselige død 12. oktober 1920, etter et apebitt, bosatte Konstantin seg i Sveits. Hans tilhengere vant imidlertid i november samme år 2/3 av plassene i parlamentet og en folkeavstemning gikk inn for hans gjeninnsettelse, noe som så skjedde den 19. desember 1920.
Ententemaktene nektet imidlertid å anerkjenne ham, og nektet Hellas all støtte i Den gresk-tyrkiske krig. Krigen mot Tyrkia i Lilleasia fikk et lite heldig forløp. Etter Smyrnas fall 8. september 1922 fryktet grekerne at tyrkerne skulle erobre Trakia. Militæret gjorde opprør og den 27. september 1922 måtte Konstantin abdisere for annen gang, hvorpå han bosatte seg i Palermo.
Barn:
Homo-
Homo- (fra gresk, betyr 'lik') er en forstavelse som blir brukt i mange sammensatte ord. Et av disse orda, «homofil», blir av og til forkorta til «homo».
En finner stavinga i:
Rollebyttet
Rollebyttet (originaltittel: Trading Places) er en amerikansk filmkomedie fra 1983 regissert av John Landis. Filmen handler om en ung fremadstormende børsmegler som blir utsatt for et sjofelt pek. Dette innebærer at han blir fratatt all ære og rikdom - og attpåtil tar en tilfeldig uteligger hans gamle plass. Hovedrollene spilles av Eddie Murphy, Dan Aykroyd og Jamie Lee Curtis.
Handling
De steinrike brødrene Duke har Wall Street som arbeidsplass og inngår en dag et veddemål om hva som er viktigst av arv og miljø. For å avklare saken sørger de for at Louis Winthorpe III, juniorsjefen i Duke & Duke, blir kriminalisert og deretter avskjediget. Isteden plasserer de den svarte bomsen, Billy Ray Valentine, i sjefsstolen. Billy får Louis' leilighet med butler og det hele, mens Louis havner på gata hvor han etterhvert blir tatt vare på at gatepiken Ophelia. Etterhvert klarer Louis å stålsette seg, og sammen med Ophelia tar de kontakt med Billy. Billy innser at hans nyvunnede rikdom vil være kortvarig. Trioen legger en listig plan for å ta knekken på brødrene Duke.
Richard Florida
Richard Florida (født 26. november 1957 i Newark, New Jersey) er en amerikansk professor av italiensk herkomst. Han er i dag bosatt i Toronto, Canada og Washington D.C., USA.
Rollebyttet
Popularitet og økonomi
Rollebyttet ble en stor publikumssuksess, spesielt i USA hvor den spilte inn over $90 millioner. Den ble den tredje mest innbringende filmen i USA i 1983.
Produksjonskostnadene var på ca $15 millioner.
Richard Florida
Florida har vært professor ved Rotman School of Management ved University of Toronto siden 2007. Han forsvarte doktorgraden sin ved Columbia University i 1986. Etter han var ferdig med doktorgraden var han tilknyttet Heinz School of Public Policy ved Carnegie Mellon University frem til 2005. Han var deretter et par år ved George Mason Universitys School of Public Policy.
Floridas fagområder er økonomi, statsvitenskap, geografi, sosiologi og sosialvitenskap med spesielt søkelys på byplanlegging.
Rollebyttet
Anmelderne
Den ble godt mottatt av anmelderne, noe som gjenspeiles i at den har fått 86 % på Rotten Tomatoes. Den amerikanske kritikeren Roger Ebert gav den 3,5 av 4 stjerner, mens Leonard Maltin gav den 2,5 av 4.
Dagbladet, Arbeiderbladet og Aftenposten gav den terningkast fire, mens VG gav den tre.
Richard Florida
Han er en bestselgende forfatter samt rådgiver for såvel byer som bedrifter over hele jorden, slik som IBM, BMW, Apple og Microsoft. Hans oppsiktsvekkende samt overbevisende teorier om byers kreative klima samt den effekten de har på stedets næringsutvikling har forårsaket en verdensomspennende debatt om urbanisme og verdiskapning.
Rollebyttet
Priser
Jamie Lee Curtis og Denholm Elliott mottok hver sin BAFTA-pris. Det kan ellers nevnes at den ble nominert til Oscar for beste musikk.
Richard Florida
Florida besøkte Norge for første gang, da han holdt foredrag på Citisense 08 i Larvik 18. september 2008. Citisense 08 er Norges største konferanse om fremtidens by- og næringsutvikling.
Rollebyttet
I rollene
(utvalg)
Richard Florida
Bibliografi (utvalg)
Florida har også vært medforfatter på flere andre utgivelser.
Fiendens fiende
Fiendens fiende er en roman skrevet av Jan Guillou. Det er bok nummer fire om Carl Hamilton. Boken ble utgitt i Sverige i 1989 med tittelen Fiendens fiende, og den ble først lansert på norsk i 1990 av Cappelen.
Handlingen
I denne boken blir en russisk avhopper avhørt i England. Han oppgir mange russiske agenter som jobber innenfor vestlig etterretningstjeneste og sikkerhetspoliti. En av de som blir oppgitt som russisk agent er Carl Hamilton. Det blir sagt at han var dette lenge før han ble utdannet i USA. Dette blir holdt hemmelig i Sverige mens man etterforsker saken. Carl blir dratt inn til avhør av en sikkerhetsmann som prøver å trette ham ut, leiligheten til Carl blir fullstendig rasert i en ransakelse. DG, som rekrutterte Carl, reiser over til USA for å avhøre Åke Stålhandske og Joar Lundwall angående operasjon Big Red. De tviler nå på at den ble gjennomført siden dette besto i å sprenge russiske baser under vann.
Carl blir sendt til utlandet av UD for å overvåke i en gisselsituasjon. UD vet ikke noe om at Carl er mistenkt for å være russisk spion. Denne gisselsituasjonen finner sted i Libanon, der Carl samarbeider med Jihaz as-Rased, PLOs etterretningstjeneste. Offiseren han samarbeider med er Mouna Husseini, en person han har samarbeidet med 2 ganger før. Da forhandlingen ikke går gjennom fordi kravet til gisseltagerne er for store går Carl og Mouna inn og befrir de svenske gislene med vold.
Det DG etterhvert finner ut er at operasjon Big Red fant sted og at Carl ikke kunne være en russisk agent av forskjellige grunner. Da Carl kommer hjem fra Libanon har de et nytt oppdrag til han, denne gangen fra forsvaret. En russisk agent har rømt fra fengsel i Sverige og er blitt sett i Moskva. Carl drar dit for å drepe denne personen, det er kun DG som vet om dette siden ordren fra Carls overordnet er å fotografere denne mannen. Carl spiller et skuespill som gir russerne inntrykk av at Carl har blitt sendt bort fordi han ikke kan stoles på og at han er sterkt misfornøyd med dette. Han lurer russerne og dreper den svenske borgeren han var blitt sendt ut for å drepe.
Referanser
Carl Hamilton novels
Janina Pravalinskaja
Janina Dzislavawna Pravalinskaja, belarusisk Яніна Дзіславаўна Правалінская (født Koroltsjik 26. desember 1976) er en belarusisk kulestøter, som vant OL-gullet i Sydney i 2000, og en gullmedalje under VM i 2001 i Edmonton. I 2003 under et stevne i Tyskland testet hun positivt på steroidet Clenbuterol, ble utestengt i to år og mistet også OL i 2004.
Vestsibirsk laika
Vestsibirsk laika (FCI #306) er en gammel jakthundrase som tilhører spisshundene og er av russisk opprinnelse. Typen er svært vanlig i Russland, men mer sjelden i den vestlige delen av verden.
Den femte statsmakt (singel)
Den femte statsmakt er en singel fra det norske heavy metal-bandet Black Debbath. Singelen ble utgitt på Duplex Records i 2004 og inneholder tre spor.
Vestsibirsk laika
Opprinnelse og alder
Den vestsibirske laikaen kommer fra området mellom det østlige Ural og elven Ob i Russland, og avlsmaterialet er basert på såkalte vogul- og ostjakhunder (også kalt Mansi laika og Hanty laika). De første kom til Norden på 1970-tallet, da det var interesse for rovdyrskarpe bjørnehunder.
På begynnelsen av 1900-tallet var det stor interesse i Russland for å klassifisere de forskjellige laikatypene, og samtidig bevare egenskapene som en allsidig jakthund. Fyrst Shirinski-Shimatov samlet inn et stort antall jaktlaikaer fra det europeiske Russland og Sibir, og delte dem inn etter eksteriørmessige kriterier. Arbeidet ble fortsatt etter annen verdenskrig.
De første hundeutstillingene fant sted på begynnelsen av 1900-tallet, og jegerorganisasjonene gikk i spissen for utviklingen av rasene. En kynologisk konferanse inndelte i 1947 laikaene i fem raser, men dette ble ikke godkjent av laikatilhengerne. Det var først ved konferansen i 1949 at man kom frem til dagens fire raser: vestsibirsk laika, østsibirsk laika, russisk-europeisk laika og karelsk finsk laika (den siste ikke akseptert av FCI).
Utseende, anatomi og fysikk
Vestsibirsk laika er litt større en russisk-europeisk laika, men ligner ellers mye på denne. Hodet er kileformet og ganske spisst, med svakt markert stopp. Snutepartier er forholdsvis langt og kraftig. Ørene er triangulære, svært rørlige og stående. Kraftig, muskuløs kropp og markert manke. Bred og dyb brystkasse og vel opptrukket buklinje. Kort lend, som er en aning sluttet. Muskuløs rygg. Muskuløse bein og kraftig benstamme, med ovale kompakte labber. Halen bæres hardt ringlet over ryggen eller mot låret.
Pelsen er hard og slett. Kort på hodet og ørene, men ellers noe lenger og litt mer strittende. Semi-lang rundt halsen, manken og på buken. Tett underull. Farge er hvit, salt og pepper, rød og grå i alle nyanser, sort, flerfarget med flekker i samme farger.
Skulderhøyden hos hannhunder er ca. 54-60 cm, og hos tisper ca. 52-58 cm. Vekten ligger normalt omkring 27 kg, avhengig av kjønn og generell størrelse.
Bruksområde
Vestsibirsk laika er en utpreget jakthund, men den er også en god kløvhund, trekkhund og vakthund. I hjemlandet brukes laikaen først og fremst som jakthund på mindre pelsdyr som ekorn, mår, røyskatt og mink. Det arrangeres imidlertid også løshundprøver på elg, rein, bjørn og villsvin. I Norden brukes den vestsibirske laikaen først og fremst som løshund på elgjakt, men den kan også stille bjørn og gaupe. Nordmenn bruker den både som løs- og bandhund.
I hjemlandet lovprises laikaen for sin allsidighet og tette kontakt med jegeren, mens man i Norge premierer og avler på spesialister – elghunder som ikke skal være altfor kontaktsøkende.
Lynne og væremåte
Vestsibirsk laika er en livlig, våken og stabil hund med jevnt godt gemytt. Den skjeller ofte og er gjerne mistenksom ovenfor fremmede. Den trenger mye mosjon for å trives maksimalt, og passer derfor best som familiehund for aktive friluftsfolk og jegere.
Annet
Pelsen krever normalt vedlikehold. Rasen regnes som sunn. Passer dårlig som «innehund».
Salal vannkraftverk
Salal vannkraftverk er et vannkraftverk i India. Det er installert i en demning med samme navn på elva Chenab, i delstaten Jammu og Kashmir, India. Den totale installerte vannkraftytelsen er 690 MW. Anlegget stod ferdig utbygd i 1987, og ble utvidet i 1994
Breivasselva (Ringerike)
Breivasselva er ei elv i Ringerike kommune. Elva, som dannes ved utløpet av Breivannet, ligger i Brekkebygda, nordvest for Sokna i Soknedalen, og renner ut vest i Langvannet. Den inngår i Rudsvassdraget, som er en del av Soknavassdraget.
Kattebuheia
Kattebuheia  er en ås i Rømskog i Aurskog-Høland kommune i Viken. Den har en høyde på 303,7 meter over havet.
Den egyptiske dødeboken, og tekster om livets vei
Samlingen omfatter ulike tekster fra et langt tidsspenn; fra Det gamle rike (2700-2150 f.Kr.) til Ptolemeertiden (300-30 f.Kr.).
Tekstene
De lengste enkelttekstene i samlingen er Den egyptiske dødeboken og visdomstekstene Ptahhoteps lære, Anis lære og Den livstrettes samtale med sin ba-ånd. Ellers inneholder boken Den store Atonhymnen og andre hymner til ære for guder, eksempler på «Harpespillerens sanger», «brev til de døde», «sarkofagtekstene» og Plutarks tekst Om Isis og Osiris.
Tekstene er i all hovedsak oversatt til norsk for første gang i og med denne utgivelsen.
Chen (stat)
Chen var en mindre stat i vår- og høstannalenes tid i det gamle Kina. Den var en relativt liten stat konsentrert rundt et eneste urbant senter, Chenqiu, nær det som i dag er Huaiyang i den østlige delen av Henan-provinsen. Chen lå i den sørlige utkanten av det daværende kjerneområdet for kinesisk kultur og grenset til den halvbarbariske staten Chu.
Chens kongefamilie anså seg selv som etterkommere av keiser Shun. Ifølge tradisjonen hadde kong Wu av Zhou, som i 1046 f.Kr. hadde nedkjempet Shang-dynastiet, funnet frem til pottemakeren Gui Man, som var en etterkommer av Shun, og gjort ham til lensherre over Chen.
Chen ble senere en av satellittstatene til Chu og kjempet på Chus side i slaget ved Chengpu. Tilslutt ble staten annektert av Chu i 479 f.Kr.. Etter at den gamle Chu-hovedstaden Ying ble ødelagt, ble Chenqiu hovedstaden for en stund.
Sibelius-akademiet
Sibelius-akademiet (svensk: Sibelius-akademin, finsk: Sibelius-Akatemia) er en musikk­høyskole i Helsingfors i Finland, grunnlagt i 1882 av Martin Wegelius som Helsingfors Musikinstitut. Skolen ble utbygd i 1924 til Helsingfors Konservatorium, på ny i 1939 til den nåværende form.
Skolen virker foruten i tre forskjellige bygninger i Helsingfors, også i Kuopio, og har undervisning i alt fra jazz­skole opp til doktorering i klassisk komposisjon. Det studerer der omtrent 1700 elever og 150-170 blir antatt årlig.
Jamiroquai
Jamiroquai er en engelsk popgruppe som har vunnet Grammy-prisen.
Civilization
Civilization er en serie med rundebaserte strategispill hvor spillerne prøver å bygge opp en sivilisasjon ved hjelp av forskning, krig, handel og forhandlinger med andre spillere. Sid Meiers serie med videospill begynte i 1991 med Sid Meier's Civilization og er blitt en av spillhistoriens mestselgende titler med over 31 millioner solgte spill.
Snåsa stasjon
Snåsa (sørsamisk: Snåase) er en stasjon på Nordlandsbanen. Den ble åpnet i 1926, da Nordlandsbanen ble tatt i bruk fram til Snåsa. I 1984 ble stasjonen omstilt til fjernstyrt drift.
Japan Photo
I 1998 solgte Ib Nørholm sine aksjer i selskapet til det tyske konsernet CeWe Color, som er Europas største fotolaboratoriekonsern. I 2003 solgte daværende direktør Filip René Jensen sin aksjepost til samme konsern, slik at Japan Photo ble et heleid datterselskap i CeWe-gruppen, samtidig ble Stephan Stein direktør.
Civilization
Civilization kom som brettspill i 1980. Spillet fikk en utvidese, Advanced Civilization i 1991 og kom som videospill i 1995.
Japan Photo
I Norge
Den første forretningen i Norge ble åpent i Fred Olsens gate i Oslo sommeren 1990. Kjedens konsept der kunden kunne forhåndsbetale for fremkalling og kopiering og betale med klippekort, ble fra starten en stor suksess. Kort tid etter kjøpte Japan Photo opp den tradisjonsrike fotoforretningen Rude Foto, for å posisjonere seg i det profesjonelle markedet. Navnet Rude Foto ble brukt på forretningen i Akersgata 43 frem til 2008, da forretningene i Oslo sentrum ble slått sammen til en stor butikk, lokalisert på Byporten.
Civilization
Civilization er per 2016 en av de mest spilte seriene registrert av Steam. Civilization V (Civ 5) var det 5 mest spilte spillet fra 2009 til 2014. 8 345 884 personer hadde per 27. januar 2016 registrert Civ 5 på Steam, og 904 364 spillere hadde spilt i gjennomsnitt 14 timer og 34 minutter de siste to ukene, som gjorde spillet til det 7 mest spilte samtidig som Civilization: Beyond Earth var det 88 mest spilte.
Japan Photo
I Norge
I 2001 åpnet Japan Photo Sverige AB sine første butikker i Sverige, som et heleid datterselskap av Japan Photo Holding Norge AS. Gjennom hele 2000-tallet har selskapet gått gjennom en ekspansjon, og styrket sin posisjon i fotomarkedet. Høsten 2010 ble konkurrenten Eurofoto kjøpt opp og etablert som avdeling under Japan Photo Holding Norge AS. Eurofoto ble administrert som en avdeling, og produserte under eget merkenavn og profil. Eurofoto ble avviklet 1. september 2018.
Civilization
Historie
I 1980 designet Francis Tresham brettspillet Civilization og publiserte det via Hartland Trefoil i Storbritannia og i 1981 i USA av Avalon Hill. I 1991 laget MicroProse, grunlagt av Sid Meier og Bill Stealey, Civilization med lisens fra Avalon Hill til å bruke navnet. MicroProse laget først og fremst simulatorspill, og Bill Stealey hadde, ifølge utivkler Bruce Shelley, liten tro på et historisk strategispill. Han krevde at Meier og Bruce Shelley først fullførte Covert Action. Bill Stealey har sagt at han syntes Civilization var en utmerket idé, som han begynte å markedsføre umiddelbart, men at juridiske forhold omkring navnet Civilization, som Meier og Shelley ikke var opptatt av, gjorde at de måtte stoppe markedsføringen og få en avtale først.
Japan Photo
I Norge
Selskapets hovedkontor er lokalisert på Bjørndal i Oslo.
Civilization
Historie
Sid Meier's Civilization var da det kom et prosjekt med et lite reklamebudsjett, men ryktet spredte seg, og etter kort tid ble Civilization, til utviklernes overraskelse, ansett som årets strategispill. Civilization hadde solgt over 850.000 kopier da Civilization II kom ut i 1996, og har flere ganger blitt satt på lister over historiens viktigste videospill.
I 1995 laserte Avalon Hill en videospillversjon av sin utvidelse til sitt brettspill, kalt "Advanced Civilization", men den ble fullstendig overskygget av MicroProses Civilization II fra 1996, designet by Brian Reynolds. Samme år (1996) bestemte Spectrum Holobyte, som kjøpte MicroProse i 1993, å sparke det meste av MicroProse-staben. Som en reaksjon forlot Reynolds, Briggs og Meier MicroProse og grunnla Firaxis Games.
I 1997 fikk Activision rettighetene til navnet Civilization fra Avalon Hill, og saksøkte MicroProse for brudd på reglene for merkebeskyttelse. Som reaksjon kjøpte MicroProse Hartland Trefoil, og i 1998 saksøkte MicroProse Activision for uriktig annonsering og brudd på konkurranseregler da de bestemte å lage egne Civilization videospill. I juli gikk saken til forlik, og MicroProse fikk rettighetene til navnet, men Activision fikk lisens til å publisere videospillet Civilization: Call to Power i 1999. Avalon Hill godtok å betale erstatning til MicroProse, vel vitende om at Hasbro planla å overta både Avalon Hill og MicroProse, noe som skjedde måneden etterpå.
I januar 2001 kjøpte daværende Infogrames, nå Atari, Hasbro, og Civilization III, av Jeff Briggs, ble utgitt dette året. I 2004 overtok Take-Two Interactive rettighetene til varemerket Civilization for 22.3 millioner dollar. I oktober 2005 kom Civilization IV som ble designet av Firaxis Games, og i november kjøpte Take-Two Firaxis slik at utviklerne og varenavnet igjen var samlet.
I 2010 kom Civilization V, og i 2014 kom Civilization: Beyond Earth. 21. oktober 2016 kom Civilization VI med Ed Beach som designer.
Firaxis, med Sid Meier som kreativ leder, har nå rettighetene til varemerket Civilization og de fleste andre historiske Sid Meier-titlene, med unntak av Alpha Centauri som eies av EA.
Civilization kronologisk
Civilization ble det første i en rekke spill i Civilization-serien. Sid Meier har bidratt på alle, men har ofte ikke hatt designansvaret.
Lignende spill
I tillegg er flere Civilization-liknende spill produsert:
Lamb Holm
Lamb Holm er en liten ubebodd øy i den skotske øygruppen Orknøyene. Øya har fastlandsforbindelse med Mainland og til Glimps Holm, Burray og South Ronaldsay via veifyllingen Churchill-barrierene. Fastlandsforbindelse ble bygd av italienske krigsfanger under andre verdenskrig, som hadde tilhold på Lamb Holm. Italinerne bygde også et kapell i italiensk stil, som er øyas fremste severadighet for turister og andre besøkende.
Lamb Holm er klassifisert av statistikkbyrået National Records of Scotland som en ubebodd øy som «ikke hadde noen vanlige innbyggere på tidspunktet for folketellingen i 2001 eller 2011».
Geografi
Lamb Holm ligger i sundet Holm Sound, en av de østlige inngangene til Scapa Flow, mellom Mainland og øya Burray. Øyas areal er 40 hektar.
En fylling kalt Churchill-barrierene fører veien fra South Ronaldsay til Mainland. Lamb Holm er knyttet til Glimps Holm, mot sørvest, med barriere nummer 2, og til fastlandet med barriere nummer 1.
Steinbruddet som ble brukt til å bygge Churchill-barrierene har nå blitt oversvømmet og omgjort til fiskeoppdrett.
Athens gasskraftverk
Athens gasskraftverk er et varmekraftverk i Greene County i staten New York, USA. Anlegget har en installert produksjonskapasitet på 1 244 MW fordelt på 6 turbiner, halvparten hver på henholdsvis 141 MW og 300 MW. Operatør er energiselskapet New Athens Generating Co.
Kraftverket stod ferdig utbygd i 2004. Brenselkilden er naturgass.
Lamb Holm
Historie
Det er en gravhaug fra bronsealderen på øya kalt «Laughton's Knowe». Navnet kan ha utviklet seg fra en tidligere form «Lachtane» eller «Lauchtain» som er assosiert til Orknøyene, men før familien med dette navnet slo seg ned på øya, og ikke etter innvandringen i 1472 etter Shetland og Orknøyene ikke lenger tilhørte Norge, men Skottland og det skjedde da en tilstrømning av skotske landeiere som tok seg til rette på tidligere norske områdene.
Det italiensk kapell
Det meget utsmykkede italienske kapellet ble bygget av italienske krigsfanger under andre verdenskrig, og er nå øyas hovedattraksjon. Kapellet er en bevaringsverdig bygning i kategori A.
I 1942 ble mer enn 1300 italienske krigsfanger tatt til fange i Nord-Afrika og ført til Orknøyene, hvor de ble internert fram til tidlig i 1945. Av disse ble 550 ført til Leir 60, hvor de ble satt i arbeid med å bygge Churchill-barrierene, fire veifyllinger opprettet for å blokkere fiendtlig tilgang, som tyske ubåter, til den britiske marinebasen Scapa Flow.
I 1943 ble major T.P. Buckland, Leir 60s nye kommandant, og fader Giacombazzi, leirens italienske prest, enige om at et sted for fangenes religiøse behov. To hytter ble satt sammen for å danne et provisorisk kapell. Fangene, under ledelse av fangen Domenico Chiocchetti, gjorde alt arbeidet med å forvandle en enkel bølgeblikkstruktur til et skjønnhetsverk. Kapellet var foret med gipsarbeid og et alter ble laget av betong. Chiocchetti malte en helligdom i enden av kapellets indre. Skjønnheten han skapte førte til at fangene dekorerte hele interiøret og skapte en frontfasade av betong som skjulte formen på hytta og fikk bygningen til å se ut som en katolsk kirke.
Formel Master-sesongen 2009
Førere
{|
Baltimore
Baltimore (619,493 innbyggere, 2011) er den største byen i delstaten Maryland i USA, og en av landets viktigste havnebyer. Den er nesten helt omkranset av Baltimore County unntatt i sør. Selve byen Baltimore er uavhengig, og ikke del av noe fylke. I Baltimore finnes flere universiteter og høyskoler, blant annet Johns Hopkins University. Baltimore er hjemsted for det amerikanske fotballaget Baltimore Ravens. Baltimore–Washington internasjonale lufthavn er nærmeste internasjonale lufthavn.
Kriminaliteten i Baltimore har vært over gjennomsnittet for USA i mange år. Den er særlig konsentrert til områder med mye fattigdom og bruk, kjøp og salg av narkotika.
Sentral-Afrika
Sentrale Afrika er en subregion i Afrika som dekker et landareal på 6 496 820 km² med 196 078 000 innbyggere i juli 2022.
Baltimore
Historie
I 1827 ble USAs første jernbanelinje, Baltimore & Ohio Railroad, åpnet i Baltimore.
Sentral-Afrika
Følgende ni stater inngår:
Margaret Tudor
Margaret Tudor (født 29. november 1489 i London, død oktober 1541 i Methven Castle i Perthshire i Skottland) var den eldste av de to døtrene av Henrik VII av England og Elizabeth av York som vokste opp. Hun var Henrik VIIIs eldre søster. I 1503 giftet hun seg med Jakob IV av Skottland, og ble mor til Jakob V av Skottland og farmor til Maria I av Skottland.
Sentral-Afrika
Kongo er det klart største og mest folkerike landet i regionen.
Baltimore
Historie
Havnen utviklet seg på 1800-tallet til den nest største innvandringshavnen i USA, etter New York.
Margaret Tudor
Hennes ekteskap med Jakob var en direkte årsak til kronenes union den 24. mars 1603, altså ett hundre etter og lenge etter hennes død, ettersom hun var bindeleddet mellom huset Tudor og huset Stuart. Det ble sagt at skjebnen hadde bestemt at hun skulle bli skottenes dronning; hun ble døpt den 30. november 1489, på festdagen for Apostelen Andreas som er Skottlands skytshelgen, i kirken St. Margarets kirke viet til Margaret av Skottland, Skottlands eneste kongelige helgen.
Sentral-Afrika
Største byområder er Kinshasa, Luanda, Yaounde, Douala, Mbuji-Mayi, Lubumbashi og Brazzaville.
Espen Stedje
Espen Stedje (født 25. juli 1974) er generalsekretær i Foreningen Norden.
Han vokste opp i Åmot i Modum kommune, Viken. Stedje gikk på United World College of the Atlantic 1991-93 i Wales. Han studerte statsvitenskap, sosialøkonomi og sosialantropologi ved Uppsala universitet, Københavns Universitet og Universitetet i Oslo, og tok en mastergrad i statsvitenskap ved Lunds universitet i 1998.
Espen Stedje ble i 2017 utnevnt til ridder av Finlands Vita Ros´ Orden.
UEFA-cupen 1975/76
UEFA-cupen 1975/76 ble vunnet av engelske Liverpool FC med 4-3 over belgiske Club Brugge sammenlagt. Dette var UEFA-cupens femte sesong. Turneringens toppskårer ble Ruud Geels fra Ajax Amsterdam med ti mål totalt.
Stabells gate (Hønefoss)
Stabells gate (1–17, 2–14) går fra Søndre torv i Hønefoss og opp en bakke, til et område som i tidligere tider var kjent som Ullitzhaugen, der den ender ved Stabells gate 14 og går over i Soknedalsveien, som fører opp forbi Hønefoss stasjon. Gaten er blant de eldste bygatene og består av typiske forretningsgårder langs begge sider, der den opprinnelige trehusbebyggelsen for en stor del har blitt byttet ut med murbygninger. Fra 1904 innførte myndighetene obligatorisk murtvang i alle norske byer.
Før Søndre torv og nedre del av Stabells gate ble omgjort til gågate var det stor trafikk der, men biltrafikken mot Soknedalen ble for en stor del deretter dirigert via Kongens gate og Arnemannsveien. Flattums gate løper imidlertid i vinkel mellom nedre del av Stabells gate og St. Olavs gate/Norderhovsgata og gjør det meste av gaten fortsatt farbar for motorisert ferdsel.
Gatehistorien
Stabells gate er den opprinnelige hovedgaten på sørsiden av byen, men akkurat når den fikk navnet sitt vites ikke. Her voks det imidlertid fram vertshus og handelshus fra midt på 1700-tallet og framover, selv om det først var etter at Hønefoss kirke sto ferdig i 1862 og Randsfjordbanen med Hønefoss stasjon åpnet den 13. oktober 1868 at utviklingen på sørsiden av Hønefoss virkelig skjøt fart.
Stabells gate er oppkalt etter general og eidsvollmann Frederik Wilhelm Bruenech Stabell (1763–1836), sønn av holtsförster (skogoppsynsmann) for Ringerike og Hallingdal Lars Bastian Stabell (1726–1793) og kona Lucie Marie født Bruenech (1732–1792). Lars Bastian Stabell kom egentlig fra Kongsberg, hvor han også var født og voks opp. Hun var fra Nedre Stjørdal i Trøndelag. Familien flyttet til Hygengården i Stabells gate 4 fra Hole omkring 1771. Sønnen Frederik Wilhelm var da omkring var 8 år gammel. Bare seks år senere, den 16. juli 1777 mens han fortsatt bare var 14 år gammel, blir Frederik Wilhelm ansatt som musketer ved Søndenfjeldske infanteriregiment på Frederikshald. Den opprinnelige Hygengården sto til omkring 1930, da den ble flyttet litt lenger oppover i gaten. Det ble oppført et nytt bygg i murverk på deler av tomta der Hygengården opprinnelig sto.
Grand Hotell er lokalisert i Stabells gate 8. På motsatt side av gaten lå Amundrudgården (Stabells gate 7), også kalt «Kommunegården», som ble revet da nye Stabells gate 7–9 ble bygget. Gården ble bygget av gjestgiver Elling Amundrud omkring 1860 og skal ha vært den første murverksgården i Hønefoss sentrum. Den fikk tilnavnet «Kommunegården», siden Hønefoss kommune hadde tilhold der i noen år. Gården inneholdt i sin tid (fra 1893) også et vinutsalg, Hønefoss samlag (stiftet 1. januar 1884), som kan hevdes å være en forløper til Vinmonopolet. Her holdt, ifølge kjøpmann og lokalhistoriker Arild Gunnerød (1929–2007), «byens mest lukrative forretning til huse». Og «butikkens firmamerke er en gyllen ring med en «V» i midten».
Jean Bayard
Jean Bayard (født 23. oktober 1897 i Toulouse, død 11. mars 1995) var en fransk sportsutøver som deltok i de olympiske leker 1924 i Paris.
Stabells gate (Hønefoss)
Ulike nummer
Stabells gate 1 «Engelstadgården» ligger et lite stykke opp i gaten, ved krysset Stabells gate – Flattums gate, siden Søndre torv 4 og 4b «Wexhalgården» har en ganske lang fasade mot nedre del av Stabells gate. Stabells gate 1b har imidlertid sin tilkomst via «Møllegården» i Fossveien 3. Stabells gate 7 var synonym med den gamle «kommunegården» på toppen av bakken, som ble revet for å gjøre plass til nye Stabells gate 9, som også omfatter den tidligere parkeringsplassen som lå på toppen av bakken, vis-à-vis nummer 7.
Jean Bayard
Bayard vant en olympisk sølvmedalje i rugby union i OL 1924 i Paris. Han var med på det franske laget som kom på andreplass i rugbyturneringen. Det var kun tre lag som deltok og kampene ble spilt i perioden 4. til 17. mai 1924. Frankrike vant første kampen med 59-3 over Romania, men tapte siste kampen mot USA med 3-17.
Stabells gate (Hønefoss)
Like nummer
Stabells gate 4 består som to bygninger, men har ikke delt (a/b) adresse. Det sørlige bygget er i mur over fire etasjer og ble oppført cirka 1930. Den nordlige bygget er i tømmer over to etasjer og ble opprinnelig oppført i cirka 1770. Tømmerbygget kalles «Hygengården» og lå opprinnelig litt nærmere Stabells gate 2, men ble flyttet litt lenger opp i gaten for å gjøre plass til nybygget i mur.
Ableton Live
Ableton Live er en loop-basert sequencer til Mac OS og Windows utviklet av Ableton. Ulikt andre sequencere er Live utviklet med tanke på live-opptredener i tillegg til tradisjonelt studio-opptak.
Konsept
Lives unike brukergrensesnitt kommer av det faktum at det først og fremst er utviklet for bruk i live-opptredener i tillegg til vanlig produksjon. Live er spesielt egnet til å ta opp og bearbeide lydkilder (samples) i sanntid, og understøtter slik improvisasjon og komposisjon umiddelbart under en fremføring. Det kan betjenes med mus og tastatur, men kan også fjernstyres fra en MIDI-kontroller, eller direkte fra et musikkinstrument med MIDI-grensesnitt.
Det er to vinduer som er kjernen i Live: arrangørvinduet og «session»-vinduet. Session-vinduet brukes til organisering av lyder eller samplinger. Arrangørvinduet brukes til opptak og videre redigering.
Instrumenter og effekter
Standardpakken kommer med to instrumentsamlinger, Impulse og Simpler. Impulse er en standard tromme-sequencer med de lydene en forventer fra et trommesett. Simpler er en enkel sampler. Flere instrumenter, som f.eks en mer avansert sampler, synthesizere og tromme-sequencere kan kjøpes til separat.
De innebygde effektene er forholdsvis velkjente musikkeffekter, slik som kompressorer og reverb. I tillegg er det enkelt å bruke VST-plug-ins.
Live Intro
Med versjon 4 kom også Live LE, en enklere og billigere utgave av Live, ment for amatør-markedet, den nyeste versjonen har betegnelsen Live Intro. Den har noen begrensninger i forhold til Live 8, som for eksempel maksimalt 64 lydspor, og at den har stereo inn- og utganger i stedet for et ubegrenset antall. Den har også noen begrensninger hva gjelder plug-ins og effekter.
«Storm King»
«Storm King» var verdens første overbygde livbåt, utviklet og patentert i 1888 av sjøkaptein og oppfinner Simon Jacob Engelhart Jørgensen fra Laget ved Risør. Ideen var forut for sin tid. For å bevise fartøyets egenskaper, la Engelhart Jørgensen – sammen med styrmann Johannes Nielsen, ut fra West India Docks i London den 12. september 1889, ut på verdens til da lengste livbåtseilas, fra England til Australia via Sør-Amerika og Sør-Afrika. De ankom vestkysten av Australia i juni 1890. Deretter seilte de innom flere byer langs den lange kystlinjen helt frem til Melbourne.
Utfordringen vedrørende sikkerhet til sjøs på 1800-tallet
Kaptein Jørgensen kom fra en familie med lange tradisjoner på sjøen og selv mønstret han på for en karriere i ung alder. Han seilte i ulike farvann; langs norskekysten, Nordsjøen, i fart til og fra England, i Østersjøen til de tyske og baltiske havner, krysset Atlanterhavet til og fra både Nord- og Sør-Amerika og til Australia, som til slutt ble hans nye fedreland. Han hadde derfor stor erfaring som sjømann og sjøoffiser i sin samtid.
Det var stor utvandring fra Europa til spesielt Nord-Amerika, men også til Sør-Amerika og Australia. Skipene ble større, hadde et stort mannskap og ofte mange passasjerer om bord. Rene passasjerskip ble flere og større.
Dette var en tid hvor de aller fleste skip ennå hadde seilføring, men hvor dampskip etter hvert skulle få sitt inntog. Seilskipene møtte følge de ruter hvor havstrømmer og vindretninger var gunstige, og det var ofte langs værutsatte kyststrekninger og i nærhet av farlig drivis.
Fra idé til patent
Ideen til en overbygd livbåt fikk Jørgensen i 1885, under en av de etter hvert mange seilaser som kaptein på fullriggeren «Ragna» mellom Europa og Australia. Grunnet fremherskende havstrømmer, vindretninger og for å unngå Stillebeltet (områder med lite vind), holdt man en sørlig kurs til Australia. De kom derfor inn i et område med mye drivis og isfjell som hadde drevet nordover fra Antarktis. Tanken slo ham hva de kunne gjøre om de hadde en fatal kollisjon med isen; å overleve i en liten åpen livbåt i kulde utsatt for sjø og dårlig vær i dager og uker, ville ofte ende i død.
Dypt inne i sin tankerekke så han på dekk, en fastsurret tom 400 gallon (ca. 2000 l) vanntank, produsert i England for en kunde i Australia, og det slo ham at en slik ståltank måtte kunne konstrueres slik at den kunne fungere som en livbåt.
Plassen om bord i skipene var begrenset og det var en fornuftig tanke at noe kunne ha flere funksjoner. En tank kunne derfor ha flere funksjoner herunder også være en livbåt. Av plasshensyn kan man ha flere seksjoner som på kort tid kan settes sammen til en større enhet; en fullverdig overbygget livbåt. På større fartøy med god plass kunne livbåten være i en seksjon. Han så for seg at livbåten kunne plasseres om bord på en slik måte at mannskap og passasjerer kunne entre båten mens den ennå befant seg på moderskipet, og at den ville frigjøre seg og flyte vekk ved forlis. En tradisjonell låring ville også være mulig. Jørgensen fikk mange ideer for utnyttelse; livbåten kunne brukes som «røgeværelse», man kunne bruke den til oppbevaring av gods eller forråd som raskt kunne fjernes ved forlis, man kunne frakte smådyr i seksjonene osv.
Livbåten ville ha dobbel bunn og mellom bunnplatene kunne man ha ferskvanntanker som ville gi stabilitet. Etter hvert som drikkevannet ble forbrukt kunne man etterfylle med sjøvann for å opprettholde stabiliteten. Livbåten ville være så stabil at ved rulling/kantring ville den rette seg opp fra enhver posisjon. Fremdrift med hjelp av seil og mulighet til å ro. Hver seksjon ville være en selvstendig tett enhet med sin kabin. Sammenkoblet ville seksjonene utgjøre en fullverdig manøvrerbar og funksjonell livbåt.
I Melbourne i Australia henvendte han seg til en dyktig ingeniør, mr. Seitz som hjalp ham med å lage skikkelige tegninger. I Melbourne fikk han også oppmuntringer og lovord for oppfinnelsen av innflytelsesrike handelsmenn og Sjømannsforeningen i Melbourne ga ham et introduksjonsbrev til bruk i England, hvor han ønsket å produsere båten. Det kom også innvendinger om at koblingene for seksjonene aldri ville holde og at båten ville bli ustabil. Jørgensen spurte om de ville akseptere at båten og konstruksjonen var god om han fikk produsert båten og seilte den fra Europa til Australia. Dette ble bifalt.
Patent i 1888
Tilbake i Norge søkte Jørgensen den 24. mai 1888 patent for oppfinnelsen via Christiania Patentkontor ved ingeniør Olaf Hiorth. Registrert inn den 26. juni 1888 med journalnr. 1644/1888. Patentkontoret sende søknaden om patent videre til Patentkommisjonen i Christiania, som utferdiget patent med nr. 1001/1888 med virkning fra 8. juli 1888.
Realisert og bygget i London
Prototypen til verdens første overbygde livbåt fikk navnet «Storm King». Den ble bygget ved et skipsverft i Limehouse i London. Båten var 30 fot (9,1 m) lang, 8 fot 6 inches (2,6 m) bred, 4 fot 6 in (1,4 m) dypgående, bruttovekt 6 tonn/nettovekt 3 tonn. Hun var laget av stålplater, klinkbygget og besto av tre seksjoner (deler) som var koblet sammen med patenterte hurtigkoblinger. Hver seksjon var en selvstendig vanntett enhet med separate kabiner.
Båten hadde 2 master (stormast og mesanmast) med seilføring og utstyrt med årer. På toppen av skroget, på begge sider av båten, var plassert skalkbare luker hvor roere kunne stå oppreist. Med alle luker lukket, var hun helt tett. Skroget ble laget med dobbelbunn. Tankene mellom dobbeltbunnen ble fylt med ferskvann til ballast og forbruk. Etter hvert som ferskvannet ble forbrukt ble ballasttankene fylt opp med sjøvann. Som Jørgensen tidligere hadde redegjort for, kunne livbåten lages i en eller flere seksjoner. Plasshensyn og størrelsen på moderskipets avgjorde hvor mange seksjoner man ønsket å dele livbåten opp i. Han kunne valgt å produsere «Storm King» i en stor seksjon, men for å bevise patentet med koblingene og stabiliteten/stivheten i skroget ble båten konstruert i 3 seksjoner. I nærvær av kaptein Jørgensen og styrmann Nielsen ble livbåten «Storm King» ferdigstilt, rigget og utrustet i London sommeren og høsten 1889. I London var også fru Jørgensen samt deres da 2 barn. Den minste av dem ble født her 1889.
Turen i detalj
Den 12. september 1889 klokken tre om morgenen, var tidevannet gunstig, og «Storm King» forlot West India Docks i London. Om bord på denne innledende ferden ned langs Themsen og til kanalen var også en los med navn mr. Saunders. Han ble hentet av losbåt ved Den engelske kanal klokken 08.00 samme dag.
På ferden opplevde de alle typer værforhold; de første stormene møtte dem like etter avgang fra England i den værutsatte Biscayabukten. De lå stille og drev i stillebeltet og opplevde uvær i form av storm og tropisk syklon bl.a. i Det indiske hav. De til og med kolliderte med en sovende hval. Ved minst ett tilfelle på slutten av ferden i Australsk farvann, gikk båten helt rundt, ble liggende med kjølen i været, men rettet seg opp i henhold til forutsetningene for sin konstruksjon. Båten viste seg å være meget manøvrerbar, sjødyktig og tålte alle påkjenninger eksemplarisk og som planlagt. Mannskapet var i god form under hele reisen.